مرجاني ټاپو

مرجاني ټاپو() د ټاپو يو ډول دی چې د سمندري ايرمونو(مرجانونو) د پاتې شونو او عضوي موادو د يوځای کېدو په پايله کې رامنځته کيږي. 

مرجاني ټاپوګان معمولاً په استوايي او فرعي استوايي سيمو کې د مرجاني ډبرو د ودې په پايله کې رامنځته کيږي چې د سمندر لاندې خورا لويه سيمه پوښي. 
 جوړښت 
مرجاني ټاپوګان د ځمکجوړښتونو يا() د رابرسېره کېدو په پايله کې يا هم د بحر په لاندې ساحه کې په پرله پسې ډول د مرجانونو د پاتې شونو او عضوي موادو د پرله پسې رسوبت (ودې بهير) په پايله کې رامنځته کيږي.
د ځمکجوړښتونو د رابرسېره کېدو تګلاره کې د مرجاني ډبرو يوه يا ټوله برخه په ځمکه بدليږي او د سمندر د اوبو له سطحې راپورته کيږي.
د مرجانونو او عضوي موادو د رسوبت بهير په تګلاره کې بيا ډبرې او شګې د توپانونو په جريان کې په مرجاني ډبرو کې ځای نيسي او يو خای ته راټوليږي د دې ترڅنګ د سمندري څپو او فعاليت له کبله نور جامد مواد په تدريجي ډول مرجاني ډبرو ته راټوليږي او ورسره يوخای کيږي او د يوې ځمکې شکل اختياروي چې وروسته په دغه ځمکه د بوټو او نباتاتو زرغونېدل دا پروسه لاګړندۍ کوي او د ټاپو د پراخېدو سبب ګرځي.

 سرچينې